पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सूरतगढ़ मार्ग पर गुरुवार को तेज गति से आ रही एंबुलेंस गड्ढे में गिर गई। इससे चालक को चोटें आई। हादसे अतिव्यस्त इलाके में होने के कारण आसपास के लोगों ने चालक को संभाला तथा उसे निकट ही स्थित सरकारी अस्पताल में भर्ती करवा दिया।
प्राप्त जानकारी के अनुसार गुरुवार रात करीब नौ बजे के आसपास एक एंबुलेंस शिव चौक से सरकारी अस्पताल की तरफ जा रही थी। इस मार्ग पर हनुमान जी की बड़ी प्रतिमा के पास सीवरेज कार्य के दौरान एक बड़ा गड्ढा खोदा गया है। सडक़ लगभग खाली होने के कारण चालक काफी तेजी से एंबुलेंस को दौड़ा रहा था। इस बीच सडक़ पार करते साइकिल चालक को बचाने के चक्कर में एंबुलेंस गड्ढे में पलट गई। गनीमत रही कि हादसे के समय एंबुलेंस मेंं कोई रोगी नहीं था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn